ຫົວໜ້ານັກການທູດຣັດເຊຍ ພົບປະກັບ ຄູ່ຕໍາແໜ່ງ ຈາກຍີ່ປຸ່ນ
ລັດຖະມົນຕີການຕ່າງປະເທດຣັດເຊຍ ພົບປະກັບລັດຖະມົນຕີຕ່າງປະເທດຍີ່ປຸ່ນ ເພື່ອຫາລືບັນຫາຂັດແຍ້ງຊາຍແດນ
ຫົວໜ້ານັກການທູດຂອງຣັດເຊຍແລະຍີ່ປຸ່ນຈະພົບປະກັນ ໃນວັນສຸກມື້ນີ້ ເພື່ອສົນທະນາຫາລື ກ່ຽວກັບບັນຫາຂັດ ແຍ້ງໃນເລື່ອງເກາະດອນຢູ່ນອກແຄມຝັ່ງທະເລທາງເໜືອ ຂອງຍີ່ປຸ່ນ ທີ່ມີມາເປັນເວລາຫຼາຍທົດສະວັດແລ້ວນັ້ນ ລັດຖະມົນຕີການຕ່າງປະເທດຣັດເຊຍທ່ານ Sergei La- vrov ແລະຄູ່ຕຳແໜ່ງຝ່າຍຍີ່ປຸ່ນທ່ານ Seiji Maehara ຈະທຳການເຈລະຈາຫາລືແບບປິດລັບ ຢູ່ທີ່ກຸງມົສກູ ການເຈລະຈາໃນວັນສຸກມື້ນີ້ແມ່ນໝາຍເຖິງການຫຼຸດຜ່ອນ ຄວາມເຄັ່ງຕຶງ ທີ່ໄດ້ມີມາກ່ຽວກັບເລື່ອງກຳມະສິດ ຂອງໝູ່ ເກາະ ທີ່ຕັ້ງຢູ່ນອກແຄມຝັ່ງທະເລໃນເຂດຕາເວັນອອກໄກຂອງຣັດເຊຍ ຊຶ່ງເປັນບ່ອນຢູ່ ບ່ອນອາໄສຂອງປະຊາຊົນຫຼາຍກວ່າ 16,000 ຄົນນັ້ນ ໝູ່ເກາະດອນທີ່ເປັນບັນຫາຂັດ ແຍ້ງດັ່ງກ່າວແມ່ນຮູ້ກັນໃນນາມໝູ່ເກາະ Kurils ໃຕ້ໃນຣັດເຊຍແລະດິນແດນຕອນເໜືອ ໃນຍີ່ປຸ່ນ ຣັດເຊຍໄດ້ສະເໜີທີ່ຈະຫັນປ່ຽນໃຫ້ໝູ່ເກາະ Kurils ເປັນເຂດການຄ້າເສລີເພື່ອຊຸກຍູ້ໃຫ້ຍີ່ ປຸ່ນເຂົ້າໄປລົງທຶນແຕ່ພວກຜູ້ນຳຂອງຍີ່ປຸ່ນບໍ່ໄດ້ໃຫ້ການສະໜັບສະໜຸນຕໍ່ຄວາມຄິດດັ່ງກ່າວ ຕັ້ງແຕ່ນັ້ນມາ ຣັດເຊຍກໍໄດ້ສະເໜີແນະວ່າການສົ່ງກຳລັງທະຫານໄປປະຈຳຢູ່ທີ່ໝູ່ເກາະນີ້ ອາດມີຄວາມຈຳເປັນໃນກໍລະນີທີ່ຍີ່ປຸ່ນອາດພະຍາຍາມທີ່ຈະເຂົ້າໄປຢຶດເອົາ ອະດີດສະຫະພາບໂຊວຽດ ໄດ້ເຂົ້າຢຶດເອົາໝູ່ເກາະເຫຼົ່ານີ້ໃນຕອນທ້າຍຂອງສົງຄາມໂລກ ຄັ້ງທີ 2 ບັນຫາຂັດແຍ້ງທີ່ວ່ານີ້ໄດ້ເປັນອຸບປະສັກຂັດຂວາງ ບໍ່ໃຫ້ປະເທດທັງສອງລົງນາມ ໃນສົນທິສັນຍາຢຸດຍິງ ຢ່າງເປັນທາງການ